
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΛΕΝΗΣ ΘΥΓΑΤΡΟΣ ΕΠΑΜΕΙ¬ 
ΝΩΝΔΑ ΚΑΙ ΕΥΘΑΛΙΑΣ ΣΤΑΥΡΟΠΟΥΛΟΥ» και κύ¬ 
ρωση του οργασμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικών διατηρητέων μνημείων 
των κελυφών των κτιρίων του Ν.Ν.Π. {Ναυτικού Νο¬ 
σοκομείου Πειραιά α) κεντρικού κτιρίου με ημιυπό¬ 
γειο, ισόγειο Α’ και Β’ όροφο Β) διόροφου κτιρίου 
του Δ.Ν. (ΑΝΥΕ γ) των εξωτερικών ιατρείων και των 
θαλάμων των ναυτών, ορισμός επίσης ως ζώνη προ¬ 
στασίας και του περιβάλλοντα χώρου τους στα όρια 


της ιδιοκτησίας. .. 2 

Έγκριση μεταβίβασης άδειας Ιδρυσης και λειτουργίας 

Μουσικής Σχολής. 3 

Έγκριση μεταστέγασης του Δημοτικού Ωδείου ΛαρΙ- 

σης. 4 

Χαρακτηρισμός ως ιστορικού διατηρητέου μνημείου 
συγκροτήματος των κτιρίων ιδ. Αλίκης και Πέρσας 
Γρημανέλλη στο ΝτΙπι Συκούντας Μυτιλήνης. 5 


Συμπλήρωση χαρακτηρισμού της ΥΑ ΥΠΠΕ/ΓΔΠΑ/ 
ΥΑΠΑ/ΔΙΛΑΠ/Γ/1290/54743/4.8.81 {ΦΕΚ 577/Β/ 
22.9.81), των χαρακτηρισμένων έργων τέχνης των 
όψεων του κτιρίου επί των οδών Ερμοϋ-Βουλής 20 
Πετράκη-Σκόπα, ιδ. Ταμείου Πρόνοιας Δημοσίων 
Υπαλλήλων, με την επέκταση χαρακτηρισμού ως 
έργου τέχνης και ως ιστορικού διατηρητέου μνη¬ 
μείου σε ολόκληρο το κτίριο με το εσωτερικό του και 
όλα τα επιμέρους αρχιτεκτονικά μοριρολογικά του 
στοιχεία. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην ΥΠΠ0/ΑΡΧ/Α1/Φ09/ 
6500/310/8.2.95 Υπουργική απόφαση, «περί κα¬ 
θορισμού Ζώνης Α', απολύτου προστασίας, αδόμη- 
της του αρχ/κού χώρου «Κορσιών» της Κοινότητος 

Προδρόμου Βοιωτίας». 7 

Διόρθωση σφαλμάτων στην ΥΠΠΟ/ΔΙΟΙΚ/Β/8653/ 

17.2.95 απόφαση του Υπουργού Πολιτισμού. 8 

Διόρθωση σφαλμάτων στην ΥΠΠΟ/ΑΡΧ/Α1/Φ02/ 
9816/537/24.2.95 Υ.Α. «περί κηρύξεως ως αρχ/ 
κοϋ χώρου των περιοχών Κήποι, Παλαιά Βραώνα και 


Πούσι Καλογέρι Βραυρώνας Αττικής». 9 

Διόρθωση σφάλματος στην απόφαση αριθ, Φ. 12.1/ 
Β3/385/1995 του Υπουργού Εθνικής Παιδείας και 
θρησκευμάτων.10 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΕΛΕΝΗΣ ΘΥΓΑΤΡΟΣ ΕΠΑΜΕΙ¬ 
ΝΩΝΔΑ ΚΑΙ ΕΥΘΑΛΙΑΣ ΣΤΑΥΡΟΠΟΥΛΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 2 Ιουλίου 1973 ιδιόγραφη διαθήκη του Κων¬ 
σταντίνου Επαμεινώνδα Σταυρόπουλου, που δημοσιεύ- 
θηκε με το αριθ. 759/18 Απριλίου 1974 πρακτικό του 
Μσν. Πρωτοδικείου Αθηνών στον τόμο 195 και αριθ. 26, 
με την οποία συστήθηκε κοινωφελές Ιδρυμα με την επω¬ 
νυμία «ΙΔΡΥΜΑ ΕΛΕΝΗΣ ΘΥΓΑΤΡΟΣ ΕΠΑΜΕΙΝΩΝΔΑ 
ΚΑΙ ΕΥΘΑΛΙΑΣ ΣΤΑΥΡΟΠΟΥΛΟΥ» με έδρα την Αθήνα. 

2. Τις διατάξεις των άρθρων: 

α) 95 και 98 του Α Ν. 2039/1939. 

β) 101 και 109 του Εισαγωγικού Νόμου του Αστικού Κώ¬ 
δικα και 

γ) 108 και 110 του Αστικού Κώδικα. 

3. Την από 23.7.1991 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών με την οποίαν ανατέθηκαν αρμοδιότητες στους 
Υφυπουργούς Οικονομικών (ΦΕΚ Β' 154/7.3.1994). 

5. Την αριθ. ΔΥ 3α/οικ. 370/13.7.1994 απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων με την οποία ανατέθηκαν αρμο¬ 
διότητες στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων (ΦΕΚ Β’ 550/15.7. Τ994). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΕΛΕΝΗΣ ΘΥΓΑΤΡΟΣ ΕΠΑ¬ 
ΜΕΙΝΩΝΔΑ ΚΑΙ ΕΥΘΑΛΙΑΣ ΣΤΑΥΡΟΠΟΥΛΟΥ», η οποία 
έγινε από τον Κωνσταντίνο Επαμεινώνδα Σταυρόπουλο με 
την από 2 Ιουλίου 1973 ιδιόγραφη διαθήκη του η οποία 
δημοσιεύθηκε με το αριθ. 759/18 Απριλίου 1974 πρα¬ 
κτικό του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα 
εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 

του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

Αρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές Ιδρυμα με την επωνυμία «ΙΔΡΥΜΑ 
ΕΛΕΝΗΣ ΘΥΓΑΤΡΟΣ ΕΠΑΜΕΙΝΩΝΔΑ ΚΑΙ ΕΥΘΑΛΙΑΣ 
ΣΤΑΥΡΟΠΟΥΛΟΥ», που συστήθηκε από τον Κωνστα¬ 
ντίνο Επαμεινώνδα Σταυρόπουλο με την από 2 Ιουλίου 
1973 ιδιόγραφη διαθήκη του, η οποία δημοαιεύθηκε με το 
αριθ. 759/18 Απριλίου 1974 πρακτικό του Μον. Πρωτοδι¬ 
κείου Αθηνών, αποτελεί νομικό πρόοωπο ιδιωτικού δι¬ 
καίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/ 
39, όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά σε πλαίσιο, την επωνυμία του ιδρύμα¬ 
τος και στο μέσον αυτής την έδρα και το έτος έγκρισης της 
σύστασής του. 

Αρθρο 2. 

Σκοπός. 

Σκοπός του ιδρύματος είναι: Η περίθαλψη των οικονο¬ 
μικά αδύνατων και αναξιοπαθούντων ατόμων τρίτης ηλι¬ 
κίας (Άνδρες - Γυναίκες). Η περίθαλψη των πιο πάνω 
ατόμων μπορεί να γίνεται, κατά την κρίση του Διοικητικού 
Συμβουλίου, με έναν ή και εναλλακτικώς με τους πιο κάτω 
τρόπους: 

- Με τη μηνιαία χρηματική επιχορήγησή τους. 

- Με την ανάληψη των μηνιαίων δαπανών των ανωτέρω 
προσώπων που διαβιώνουν ή πρόκειται να ειοαχθούν σε 
γηροκομεία του Δημοσίου, της Ορθοδόξου Εκκλησίας της 
Ελλάδος, Οργανισμών Τοπικής Αυτοδιοικήοεως, Φιλαν¬ 
θρωπικών Ιδρυμάτων, Νομικών προσώπων Ιδιωτικού Δι¬ 
καίου. Σε περίπτωση που δεν υπάρχουν κενές θέσεις, σ' 
αυτά το Ίδρυμα μπορεί να αναλάβει, εν άλω ή εν μέρει, τα 
έξοδα παραμονής τους και σε οίκους ευγηρίας που λει¬ 
τουργούν υπό οποιαδήποτε μορφή. 

- Με την τοποθέτησή τους σε οικογένειες που αναδέ- 
χσνται την κατ’ οίκον φροντίδα τους, μέριμνα και περιποί¬ 
ησή τους. 

- Με την κατ' έτος επιχορήγηση χρηματικών ποσών σε 
εν γένει Φιλανθρωπικά Ιδρύματα του Δημοσίου, Νομικών 
Προσώπων Δημοσίου Δικαίου, Οργανισμών Τοπικής Αυτο¬ 
διοίκησης και της Ορθοδόξου Εκκλησίας της Ελλάδας, τα 
οποία περιθάλπουν οικονομικά αδύνατα και αναξισπαθού- 
ντα άτομα τρίτης ηλικίας. 

Για την επιλογή και ανεύρεση των οικονομικά αδύνατων 
και αναξιοπαθούντων ατόμων της τρίτης ηλικίας, το Διοι¬ 
κητικό Συμβούλιο, δύναται, στο τέλος κάθε έτους, να 
απευθύνεται και να λαμβάνει πληροφορίες από οποιονδή- 
ποτε Δήμο ή Κοινότητα της χώρας, την Εκκλησία της Ελ¬ 
λάδος ή να δημοσιεύει πρόσκληση για του Τύπου, ή να 
λαμβάνει πληροφορίες από οποιαδήποτε άλλη πηγή κρίνει 
χρήσιμη. 

Κατά την επιλογή, το Διοικητικό Συμβούλιο, δύναται να 
λαμβάνει υπόψη του οποιοδήποτε επίσημο στοιχείο (πι¬ 
στοποιητικό Δήμου ή Κοινότητας, κ.λ.π.) περί της οικονο¬ 
μικής και οικογενειακής κατάστασης των υποψηφίων, θα 
προτιμοϋνται δε τα οικονομικά αδύνατα άτομα τα στερού¬ 
μενα τέκνων. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

Α. ΑΚΙΝΗΤΑ 

α) Το εν δεύτερο (%) εξ αδιαιρέτου μιας οικοδομής (οι¬ 
κίας), που βρίσκεται στην Αθήνα και στην οδό Γερανίου 11 
μέχρι 11 Γ, που αποτελείται από υπόγειο και δύο καταστή¬ 
ματα επί της προσόψεως. Στο βάθος του οικοπέδου της 
οικοδομής έχει δημιουργηθεί αδιέξοδος στοά στην οποία 
υπάρχουν 3 ισόγεια καταστήματα και δύο υπέρ το ισόγειο 
όροφοι (κατοικίες). Η οικοδομή αυτή είναι κτισμένη επί οι¬ 


κοπέδου συνολικής εκτάσεως μέτρων τετραγωνικών τρια- 
κοσίων ενενήντα έξι και πενήντα έξι εκατοστών (396,56). 

β) Τα 7/42 μιας οικοδομής που βρίσκεται στην Αθήνα 
και επί της οδού Καπνικαρέος αριθμός 2 του αποτελείται 
από υπόγειο και δύο ισόγεια καταστήματα και μεσοπά¬ 
τωμα και είναι κτισμένη επί οικοπέδου εμβαδού μέτρων 
τετραγωνικών διακοσίων ογδόντα οκτώ και σαράντα δύο 
εκατοστών (288,42). 

γ) Ένα οικόπεδο συνολικής εκτάσεως τετρακοσίων 
εξήντα πέντε τετραγωνικών μέτρων και ογδόντα δύο εκα¬ 
τοστών (465,82) με την επ' αυτού παλαιά διώροφη οικο¬ 
δομή (οικία) και μία αποθήκη, κειμένου εντός της κτηματι¬ 
κής περιφέρειας του Δήμου Κηφισιάς και εντός του 182 
οικοδομικού τετραγώνου του εγκεκριμένου σχεδίου πό- 
λεως του Δήμου Κηφισιάς και επί της διασταυρώσεως των 
οδών Παναγή Τοαλδάρη καιΤατοΐου που φέρει τον αριθμό 
30. 

δ) Τρία διαμορφωθέντα σήμερα άρτια και οικοδομήσιμα 
οικόπεδα μετά την ένταξη του αρχικού γηπέδου και της 
περιοχής στο σχέδιο πόλεως του Δήμου Αμαρουσίου κει¬ 
μένων στη θέση Καλογρέζας ή «ΝΕΑΣ ΦΙΛΟΘΕΗΣ» της 
Κτηματικής περιφέρειας του Δήμου Αμαρουσίου συνολι¬ 
κής εκτάοεως δύο χιλιάδων διακοσίων τριάντα πέντε τε¬ 
τραγωνικών μέτρων και δέκα εκατοστών (2.235,10) όπως 
αυτά εμφαίνονται στο από Απριλίου 1991 Τοπογραφικό 
Διάγραμμα του Πολιτικού Μηχανικού Χρήστου Καμαρι- 
νού. 

Συγκεκριμένα: 

δα) Το με γράμμα ΑΛΦΑ ΚΕΦΑΛΑΙΟ (Α) οικόπεδο που 
κείται στο 128 οικοδομικό τετράγωνο του Δήμου Αμαρου¬ 
σίου, συνολικής έκτασης μέτρων τετραγωνικών τριακο- 
σίων δέκα επτά και τριάντα εκατοστών (317,30), όπως 
αυτό απεικονίζεται στο Τοπογραφικό Διάγραμμα του Πο¬ 
λιτικού Μηχανικού Χρήστου Καμαρινού με στοιχεία 13, 
14, 15, 25. 

δβ) Το με γράμμα ΒΗΤΑ ΚΕΦΑΛΑΙΟ (Β) οικόπεδο που 
κείται στο 127 οικοδομικό τετράγωνο του Δήμου Αμαρου¬ 
σίου, συνολικής έκτασης μέτρων τετραγωνικών χιλίων 
εκατόν πενήντα πέντε και τριάντα εκατοστών (1.155,30), 
όπως αυτό απεικονίζεται στο πιο πάνω τοπογραφικό διά¬ 
γραμμα του Πολιτικού Μηχανικού Χρήστου Καμαρινού με 
τα στοιχεία 9, Στ6, 24, 22, 4, 23, 5, 6, 7, 8, 9. 

δγ) Το με γράμμα ΓΑΜΑ ΚΕΦΑΛΑΙΟ (Γ) οικόπεδο που 
κείται στο 126 οικοδομικό τετράγωνο του Δήμου Αμαρου¬ 
σίου, συνολικής έκτασης μέτρων τετραγωνικών επτακο¬ 
σίων εξήντα δύο και πενήντα εκατοστών (762,50), όπως 
το οικόπεδο αυτό απεικονίζεται στο τοπογραφικό διά¬ 
γραμμα του Πολιτικού Μηχανικού Χρήστου Καμαρινού με 
τα στοιχεία 16, 17, 21, 20, 1, 2, 16. 

ε) Δύο διεκδικούμενα ως καταπατηθέντα από τους όμο¬ 
ρους ιδιοκτήτες εδαφικά τμήματα εκ του αρχικού ενιαίου 
γηπέδου, τα οποία καλύφθηκαν σε μεγάλο μέρος τους 
από κτίσμα και ως εκ τούτου θεμελιώνουν δικαίωμα απο- 
ζημιώσεως σύμφωνα με το άρθρο 1010 Α. Κ., τα οποία κεί- 
νται στο 126 Ο.Τ. του Δήμου Αμαρουσίου και τα οποία 
απεικονίζονται του ενός με το γράμμα ΖΗΤΑ ΚΕΦΑΛΑΙΟ 
(Ζ) και με τους αριθμούς 17, 18,19, 21,17 στο από Απρι¬ 
λίου 1991 τοπογραφικό διάγραμμα του Πολιτικού Μηχανι¬ 
κού Χρήστου Καμαρινού, εκτάσεως μέτρων τετραγωνικών 
εκατόν είκοσι πέντε και σαράντα εκατοστών (125,40) και 
του ετέρου με το γράμμα ΗΤΤΑ ΚΕΦΑΛΑΙΟ (Η) και με 
τους αριθμούς 21,19, 20, 21 στο τοπογραφικό διάγραμμα 
εκτάσεως μέτρων τετραγωνικών ενενήκοντα και εξήντα 
εκατοστών (90,60). 

στ) Δικαίωμα αποζημιώσεως εκ του ρυμοτομηθέντος 
εδαφικού τμήματος του γηπέδου, λόγω της επεκτάσεως 
του σχεδίου πόλεως του Δήμου Αμαρουσίου, από τους 
δρόμους Γκιώνας και Τεμπών, συνολικής εκτάσεως μέ¬ 
τρων τετραγωνικών εννεακοσίων σαράντα εννέα (949), 
όπως η εδαφική αυτή έκταση απεικονίζεται στο τοπογρα- 
φικό διάγραμμα του Πολιτικού Μηχανικού Χρήστου Καμα- 
ρινού με τα στοιχεία 25,15, ΣΤ1,16, 2, 3, 22, 24, ΣΤ6 και 
25. 

Β. ΚΙΝΗΤΑ 

α) Χίλιες τριακόσιες ενενήντα επτά (1.397) λίρες χρυ¬ 
σές Αγγλίας, από τις οποίες εξακόσιες δέκα πέντε (615) 

είναι λίρες Ελισσάβετ, δύο (2) λίρες Γεωργίου, μία (1) λίρα 
Εδουάρδου, έξι (6) λίρες Ιταλικές, μία (1) ελλιποβαρή και 
επτακόσιες ενδομήντα δύο (772) λίρες Γ εωργίου Εδουάρ¬ 
δου, Βικτωρίας. 

β) Το ήμισι (%) του περιεχομένου της Ε.665 θυρίδας της 
Εθνικής Τράπεζας της Ελλάδος ως περιγράφεται στην 
αριθ. 1230/7.3.90 έκθεση απογραφής της συμβολαιο¬ 
γράφου Αθηνών Ελένης συζ. Ιωάννη Τομαρά. 

γ) Τα κινητά πράγματα που είναι κατατεθειμένα στο Τα¬ 
μείο Παρακαταθηκών και Δανείων ως περιγράφονται στην 
αριθ. 22799/28.11.74 πράξη απογραφής της συμβολαιο¬ 
γράφου Αθηνών Ευφροσύνης χας Παύλου Μυλώφ. 
δ) Καταθέσεις αξίας 5.000.000 δρχ. 
ε) Έντοκα Γραμμάτια του Ελληνικού Δημοσίου ονομα¬ 
στικής αξίας 30.000.000 δρχ. 

στ) Απαίτηση ποσού 15.815.084 δρχ., προσαυξημένη 
μετά των τόκων του ποσού αυτού μέχρι το χρόνο εξόφλη¬ 
σής του, το οποίο έχει καταλογιστεί σε βάρος του Νικο¬ 
λάου Αγραφιώτη, πρώην εκτελεστή της διαθήκης του 
Κωνσταντίνου Σταυρόπουλου, με την αριθ. πρωτ. 
1046181/1107/29.3.93 καταλογιστική απόφαση του 
υπουργού Οικονομικών. 

2. Πόροι του ιδρύματος είναι. 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τάκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οιουδήποτε φυσι¬ 
κού ή νομικού προσώπου προς αυτό. 

Αρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Γεράοιμο Δ. Μπριστογιάννη, 
β) Μιχάλη Βάρδα, 

γ) Έναν υπάλληλο του Υπουργείου οικονομικών, προτι- 
μομένου της Διεύθυνσης Εθνικών Κληροδοτημάτων, 
δ) Έναν υπάλληλο του Υπουργείου Υγείας, Πρόνοιας 
και Κοινωνικών Ασφαλίσεων, προτιμομένου της Διεύθυν¬ 
σης Προστασίας Ηλικιωμένων και Ατόμων με ειδικές ανά¬ 
γκες, 

ε) Έναν υπάλληλο της Αρχιεπισκοπής Αθηνών. 

2. Τα μέλη του Διοικητικού Συμβουλίου με στοιχεία γ και 
δ θα ορίζονται ύστερα από πρόταση των αρμοδίων Υπουρ¬ 
γών, ενω του μέλους με στοιχείο ε ύστερα από πρόταση 
του Αρχιεπισκόπου Αθηνών. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από μυστική ψηφοφορία, τον Πρόε¬ 
δρο, τον Αντιπρόεδρο, το Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, 
ανικανότητος, θανάτου ή αντικατάστασης, για οποιοδή- 
ποτε νόμιμο λόγο των μελών υπό στοιχεία α και β η κενή 
θέση συμπληρώνεται με πρόταση των υπολοίπων, ενώ των 
με στοιχεία γ, δ και ε με πρόταση των αρμοδίων Υπουργών 
και του Αρχιεπισκόπου Αθηνών, εφαρμοζομένων κατά τα 
λοιπά των διατάξεων του άρθρου 99 του Α.Ν. 2039/39. 

5. Το Διοικητικό Συμβούλιο συνεδριάζει τακτικά κάθε 
δίμηνο και έκτακτα όποτε το ζητήσει ο πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος, Κατ’ εξαίρεση σε θέματα που 
αφορούν την εκτέλεση του σκοπού ή την επένδυση της 
περιουσίας απαιτείται απόλυτος πλειοψηφία του συνόλου 
των μελών, ήτοι τουλάχιστον τρεις ψήφους. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε συνε¬ 


χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 4 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται άλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από τα μέλη που μετέχουν 
οτη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται άτι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. Απολύει τους εργαζόμενους στο 
ίδρυμα. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6. 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικά Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι' αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. 

Μπορεί όμως, όποτε κρίνει σκόπιμο, να αναθέτει την ει- 

σήγηση διαφόρων θεμάτων σε άλλο μέλος του Διοικητικού 
Συμβουλίου. 

ε) Αλληλογραφεί με τις Αρχές και υπογράφει άλα τα έγ¬ 
γραφα του ιδρύματος προς τρίτους. Ο Πρόεδρος μπορεί 
να αναθέτει την υπογραφή ορισμένων εγγράφων σε άλλο 
μέλος του Διοικητικού Συμβουλίου ή σε υπάλληλο του 
Ιδρύματος. Την ευθύνη όμως για τις ενέργειες αυτού φέ¬ 
ρει πάντοτε ο ίδιος. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

η) Επικυρώνει τα αντίγραφα ή αποσπάσματα των πρα¬ 
κτικών του Διοικητικού Συμβουλίου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας τιου Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία {εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές'αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α,Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος του 
οποίου καθορίζεται με απόφαση του Διοικητικού Συμβου¬ 
λίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Συντάσσει τις μηνιαίες καταστάσεις του Ταμείου και 
φροντίζει για π)ν έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογι¬ 
σμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζέται με 
απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του Ιδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ./τος έγκρισης της σύστασης του 


ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 


2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α. Ν. 2039/39 και του από 20.12.1939 σχετικού Δ/τοο 
(ΦΕΚ Α’ 552). ^ 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 


α) Βιβλίο πρωτοκόλλου εισερχομένων και εξερχόμενων 
εγγράφων. 


β) Βιβλίο πρακτικών συνεδριάσεων του Διοικητικού 
Συμβουλίου. 


γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 


δ) Βιβλίο - μητρώο περιθαλπομένων ατόμων, στο οποίο 
καταχωρίζονται τα ονοματεπώνυμα, ο τρόπος και ο χρά- 
νος της περίθαλψής τους, τα επιχορηγούμενα ποσά ή η 
μηνιαία δαπάνη, καθώς και οποιοδήποτε άλλο στοιχείο 
κρίνεται απαραίτητο. 


2. Εκτός απά τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει άτι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικά Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 12 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 


2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στους απά τη δια¬ 
θήκη του ιδρυτή προβλεπόμενους υποκατάστατους. 


Στους Υφυπουργούς Οικονομικών και Υγείας Πρόνοιας 
και Κοινωνικών Ασφαλίσεων, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 

ΟΚΟΝΟΜΚΟΝ ΚΟΙΝΟΝ ΚΟΝ ΑΣΦΑΛΙΣΕΩΝ 

ΔΗΜ. ΓΈΟΡΓΑΚΟΠΟΥΛΟΣ Μ. ΣΚΟΥΛΑΚΗΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΔΙΛΑΠ/Γ/1000/18642 (2) 

Χαρακτηρισμός ως ιστορικών διατηρητέων μνημείων των 
κελυφών των κτιρίων του Ν.Ν.Π. (Ναυτικού Νοσοκο¬ 
μείου Πειραιά α) κεντρικού κτιρίου με ημιυπόγειο, ισό¬ 
γειο Α’ και Β' όροφο Β) διόροφου κτιρίου του Δ.Ν. 
(ΑΝΥΕ γ) των εξωτερικών ιατρείων και των θαλάμων 
των ναυτών, ορισμός επίσης ως ζώνη προστασίας και 
του περιβάλλοντα χώρου τους στα όρια της ιδιοκτη¬ 
σίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τα/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των». 

γ) του Ν. 1 469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθμ. 4637/25.7.94 (ΦΕΚ 586/ 
τβ/28.7.94) «Καθορισμός αρμοδιοτήτων του Υφυπουργού 
Πολιτισμού Νικολάου Σηφουνάκη. 


3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του Φακέλου. 

6. Την κατά πληοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 9/1Θ.3.95, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία τα κε- 
λύφη των παρακάτω κτιρίων του Ν.Ν.Π. 

α) Του κεντρικού κτιρίου με ημιοπόγειο, ισόγειο, Α’ και 
Β' όροφο. 

β) Του διορόφου κτιρίου του Δ.Ν. (Α.Ν.Υ.Ε.). 

γ) Των εξωτερικών ιατρείων και των θαλάμων των ναυ¬ 
τών και ορίζουμε ως ζώνη προστασίας του συγκροτήματος 
του Ν.Ν.Π. τον περιβάλλοντα χώρο του στα όρια της ιδιο¬ 
κτησίας γιατί πρόκειται για αξιόλογα κτίρια με ιδιαίτερα 
αρχιτεκτονικά και μορφολογικά στοιχεία, σημαντικά για τη 
μελέτη της ιστορίας της Αρχιτέκτονας και της πολεοδο- 
μικής εξέλιξης της πόλης του Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 1995 

ΟΥ»νΠΟΥ»>ΓΟΪ 

ΝΙΚ. ΣΗΦΟΥΝΑΚΗΣ 

Αριθ. ΥΠΠΟ/ΚΑΤΕΧΝΙ/Δ/19192 (3) 

Έγκριση μεταβίβασης άδειας ίδρυσης και λειτουργίας 
Μουσικής Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών ιδρυ¬ 
μάτων, ως και το από 11.11.57 Β.Δ «Περί κυρώσεως του 
εσωτερικού κανονισμού του Ωδείου Θεσσαλονίκης». 

5. Την ΥΠΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού στους Γεν. Γραμματείς, Γεν. Δ/ 
ντές και Προϊσταμένους των Δ/νσεων Τμημάτων και Γρα¬ 
φείων της Κ.Υ. του ΥΠΠΟ» (ΦΕΚ 987/Β/ 28.11.1991). 

6. Την ΚΑΤΕΧΝ/Δ/33744/9.7.92 απόφασή μας «χορή¬ 
γηση άδειας ίδρυσης και λειτουργίας Μουσικής Σχολής 
στην ομμόρυθμη Εταιρεία «Μουσική Σχολή Τραγουδόρα 
Ο Ε.» (ΦΕΚ 473/Β722.7.92). 

7. Το 711/29.12.94 πρακτικό λύσεως Ομόρρυθμης 
Εταιρείας. 

8. Το από 6.7.92 πρακτικό αυτοψίας της Δ/νσης Τεχνι¬ 
κών Υπηρεσιών της Νομαρχίας Μαγνησίας. 

9. Την από 28.12.94 αίτηση του Δ. Τραγουδόρα με τα 
συνημμένο δικαιολογητικά, αποφασίζουμε: 

1. Εγκρίνουμε τη μεταβίβαση της αδείας ίδρυσης και 
λειτουργίας της Μουσικής Σχολής με την επωνυμία «Μου¬ 
σική Σχολή Τ ραγουδάρα Ο. Ε.»στον Δημήτρη Τ ραγουδάρα 
επειδή συντρέχουν οι νόμιμες προϋποθέσεις. 

2. Η επωνυμία της Μουσικής Σχολής στο εξής θα είναι 
«Μουσική Σχολή Δ. Τραγουδόρα-·. 

Από τις διατάξεις της απόφαοης αυτής δεν προκαλείται 
δαπάνη σε βάρος του Κρατικού Προϋπολογισμού. 

Γ ενική Συνέλευση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 6 Απριλίου 1995 
Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 19193 (4) 

Έγκριση μεταστέγασης του Δημοτικού Ωδείου Λαρίσης. 

0 ΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών ιδρυ¬ 
μάτων, ως και το από 11.11.57 Β.Δ. «Περί κυρώσεως του 
εσωτερικού κανονισμού του Ωδείου Θεσσαλονίκης». 

5. Την ΥΠΠΟ/ΓΝΟΣ/49095/30.10.91 απόφαση «Μετα¬ 
βίβαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά¬ 
των και Γραφείων της Κ.Υ. του ΥΠΠΟ» (ΦΕΚ 987/Β/ 
28.11.1991). 


6. Το από 16.3.95 πρακτικό αυτοψίας, της Δ/νοης Τε¬ 
χνικών Υπηρεσιών της Νομαρχίας Λαρίσης. 

7. Την από 18.11.94 αίτηση με τα συνημμένα δικαιολο- 
γητικά, αποφασίζουμε: 

Εγκρίνουμε τη μεταστέγαση του Δημοτικού Ωδείου Λαρί¬ 
σης, στο κτίριο, επί των οδών Βενιζέλου Νιρβάνα - Ολύ- 
μπου), στην Πλατεία Λαού, στην Λάρισα, κατόπιν αιτήσεώς 
του. 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλείται 
δαπάνη, σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Απριλίου 1995 
Με εντολή Υπουργού 

Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/1162/18615 (5) 

Χαρακτηρισμός ως ιστορικού διατηρητέου μνημείου συ¬ 
γκροτήματος των κτιρίων ιδ. Αλίκης και Πέρσας Γρημα- 
νέλλη στο Ντίπι Συκούντας Μυτιλήνης. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» (ΦΕΚ 137/Α726 7.85). 

β) Του άρθρου 52 του Ν. 5351/32 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α713.4.92) 

ε) Του Π.Δ. 941/77 «περί Οργανισμού του ΥΠΠΕ». 

2 Τη διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β / 
28.11.91 Υπουργική Απόφαση «Μεταβίβαση αρμοδιοτή¬ 
των Υπουρνού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Διευθυντές και 
Προϊσταμένους των Δ/νσεων. Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α /30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρ. Συμβουλίου 
Νεωτ. Μνημείων με αριθ. 4/2.2.95, αποφασίζουμε: 

Χαρακτηρίζουμε ως ιστορικό διατηρητέο μνημείο το συ¬ 
γκρότημα (2 κτίρια) ιδιοκτησίας Αλίκης και Πέρσας Γρημα- 
νέλλη στο Ντίπι Συκούντας Μυτιλήνης, γιατί αποτελεί 
αξιόλογο δείγμα μικρής μονάδας σαπωνοποιείου, σημα¬ 
ντικό για τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1995 

Με εντολή Υπουργού 
Ο Προϊστάμενος Τμήματος 
ΔΑΝ. ΟΡΦΑΝΟΥΔΑΚΗΣ 



3646 


ΕΟΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΛΑΠ/Γ/1168/19099 (6) 

Συμπλήρωση χαρακτηρισμού της ΥΑ ΥΠΠΕ/ΓΔΠΑ/ΥΑΠΑ/ 
ΔΙΛΑΠ/Γ/1290/54743/4.8.81 (ΦΕΚ 577/Β/22.9.81), 
των χαρακτηρισμένων έργων τέχνης των όψεων του 
κτιρίου επί των οδών Ερμοϋ-Βουλής 20 Πετράκη- 
Σκόπα, ιδ. Ταμείου Πρόνοιας Δημοσίων Υπαλλήλων, με 
την επέκταση χαρακτηρισμού ως έργου τέχνης και ως 
ιστορικού διατηρητέου μνημείου σε ολόκληρο το κτίριο 
με το εσωτερικό του και όλα τα επιμέρους αρχιτεκτο¬ 
νικά μορφολογικό του στοιχεία. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» (ΦΕΚ 137/Α/26.7.85). 

β) Του άρθρου 52 του Ν. 5351/1932 «Περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α713.4.92). 

ε) Του Π.Δ. 941/77 «περί Οργανισμού του ΥΠΠΕ». 

2. Τη διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου {ΦΕΚ 210/Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91 υπουργική απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Διευθυντές και 
Προϊσταμένους των Δ/νσεων. Τμημάτων και Γραφείων 
της Κεντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». , 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρ. Συμβουλίου 
Νεωτ. Μνημείων με αριθμό 9/16.3.95, αποφασίζουμε: 

Συμπληρώνουμε την ΥΑ ΥΠΠΕ/ΓΔΠΑ/ΔΙΛΑΠ/Γ/1290/ 
54743/4.8.81 (ΦΕΚ 577/8722.9.81), με την οποία χαρα¬ 
κτηρίστηκαν ως έργα τέχνης οι όψεις του κτιρίου στις 
οδούς Ερμού - Βουλής 20 - Πετράκη - Σκόπα, στην Αθήνα, 
ιδιοκτησίας Ταμείου Πρόνοιας Δημοσίων Υπαλλήλων, και 
επεκτείνουμε τον χαρακτηρισμό του. 

Χαρακτηρίζουμε ως έργο τέχνης και ως ιστορικό διατη¬ 
ρητέο μνημείο ολόκληρο το κτίριο με το εσωτερικό του, 
γιατί παρουσιάζει ιδιαίτερο αρχιτεκτονικό και μορφολο- 
γικό ενδιαφέρον τόσο στα επί μέρους αρχιτεκτονικά και 
μορφολογικό στοιχεία (όπως το εσωτερικό μαρμάρινο κλι¬ 
μακοστάσιο με τις πακτωμένες μαρμάρινες βαθμίδες με 
σιδηρούν κιγκλίδωμα και τις ξυλόγλυπτες κουπαστές οι 
εσωτερικές πόρτες με τα ξύλινα διαχωριστικά και τα υαλο¬ 
στάσια με τις εγχάρακτες διακοσμήσεις και το μονό¬ 
γραμμα του ξενοδοχείου, η διακοσμημένη οροφή με τα 
γύψινα στοιχεία κ.α'.) όσο και στο σύνολό του, αφού είναι 
σημαντικό για τη μελέτη της ιστορίας της Αρχιτεκτονικής 
και διατηρεί έντονα την μορφολογία και τυπολογία των 
κτιρίων με ειδική χρήση ως ξενοδοχείου (ΗΟΤΕΓ ΤΟυ- 
ΗΙδΤ). Είναι επίσης ένα από τα ελάχιστα κτίρια που απέ- 
μειναν, του τέλους του 19ου αιώνα στην Αθήνα για το 
σκοπό αυτό και συγκεκριμένα στον ιστορικό εμπορικό 
δρόμο της οδού Ερμού και Βουλής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 10 Απριλίου 1995 

Με εντολή Υπουργού 
Ο Προϊστάμενος Τμήματος 
ΔΑΝ. ΟΡΦΑΝΟΥΔΑΚΗΣ 

- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 


(7) 

Στην ΥΠΠΟ/ΑΡΧ/Α1/ΦΟ9/6500/310/8.2.95 Υπουρ¬ 
γική απόφαση, όπως αυτή δημοσιεϋθηκε στο ΦΕΚ 122/ 
Β724.2.95, γίνονται οι εξής διορθώσεις: 

1) Στο κείμενο της αποφάσεως διορθώνονται οι λέξεις 
«Ωσ» και «εδάφου» στις ορθές «Ως» και «εδάφους». 

2) Στον πίνακα συντεταγμένων διορθώνεται: 

α) η συντεταγμένη X, που αντιστοιχεί στο σημείο 20, 
από 7831, 4 στο ορθόν 7831,0. 

β) η συντεταγμένη X, που αντιστοιχεί στο σημείο 33, 
από 7283, Ο οτον ορθόν 7283,2. 

γ) η απόσταση μεταξύ των σημείων 17-18 από 
«154,06», στο ορθό «134,06». 

δ) η απόσταση μεταξύ των σημείων 19-20, από 
«31.9.53», στο ορθό «31,93». 

(Από το Υπουργείο Πολιτισμού) 

- ♦ 


( 8 ) 

Στην ΥΠΠΟ/ΔΙΟΙΚ/Β/8653/17.2.95 απόφαση του 
Υπουργού Πολιτισμού «Ρύθμιση θεμάτων προσωρινής ορ¬ 
γάνωσης διαχείρισης και λειτουργίας της «ΕΛΣ», που δη- 
μοσιεύθηκε στο ΦΕΚ 158/τΒ/8.3.95, επιφέρονται οι ακό¬ 
λουθες διορθώσεις: 

α) Στην παρ. 1 εδ. γ της ανωτέρω απόφασης: 

Από το εσφαλμένο: «χειρισμός θεμάτων πληρωμής, 
προμηθειών», στο ορθό: «χειρισμός θεμάτων πληρωμής 
προμηθειών». 

(Από το Υπουργείο Πολιτισμού) 


♦ 


(9) 

Στην ΥΠΠΟ/ΑΡΧ/Α1/Φ02/9816/537/24.2.95 απόφ. 
Υπ. Πολιτισμού, που δημοσιεύθηκε στο ΦΕΚ 157/Β7 
7.3.95 γίνονται οι εξής διορθώσεις: 

1) Στο κείμενο της κηρύξεως διορθώνεται η πρόταση: 
«που βρίσκονται νότια-νοτιοδυτικά και κηρυγμένου αρ¬ 
χαιολογικού χώρου», στο ορθό «που βρίσκονται νότια- 
νοτιοδυτικά του κηρυγμένου αρχαιολογικού χώρου». 

2) Στον πίνακα συντεταγμένων διορθώνονται: 

α) η συντεταγμένη X, που αντιστοιχεί στο σημείο 19, 
από το εσφαλμένο «4578,7», στο ορθό «4758,7». 

β) η συντεταγμένη Ψ, που αντιστοιχεί στο σημείο 30, 
από το εσφαλμένο «1636,8», στο ορθά «16326,8». 

γ) η απόσταση μεταξύ των σημείων 9-10, από το εσφαλ¬ 
μένο «522,34», στο ορθό «527,34». 

(Από το Υπουργείο Πολιτισμού) 

Στην απόφαση αριθ. Φ. 12.1/Β3/385/1995 του Υπουρ¬ 
γού Εθνικής Παιδείας και θρησκευμάτων, που δημοοιεύ- 
θηκε ατο ΦΕΚ 100/Β /15.2.95 και αφορά συμπληρωματι¬ 
κή κοστολόγηση δωρεάν συγγραμμάτων στους φοιτητές 
Α.Ε.Ι. επιφέρεται η πιο κάτω διόρθωση: 

Στη σελίδα 959 στήλη α' και στις «ΙΑΤΡΙΚΕΣ ΕΚΔΟΣΕΙΣ 
ΕΠΕ» από το λανθασμένο «Ιατρικής Παν. θεσ/νίκης», 
στο σωστό «Ιατρικής Παν. Θεσσαλίας». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


